钦定古今图书集成/方舆汇编/职方典/第1324卷 > 《平政桥记》宋·曾丰
## 钦定古今图书集成/方舆汇编/职方典/第1324卷 > 《平政桥记》宋·曾丰

距大庾九十里为南雄州。负抱二流，合于城西南为
凌江津，西驿道也。潦备舟，涸备桥，常如式南畽道尔。
帅轓使轺，不由尉幔眂里胥如之。秋冬涸，从木衡竹
应桥程，春夏潦，辟木阁竹塞舟责，公私病之，于是编
舟为桥之䇲。行潦则舟格于碛，风日索以裂也；缆卷
于碕，雨露淫以折也。乍治乍忽无常，公私又病之，于
是累石为桥之议，兴六龙南御以还，州县长贰惩兴
作，狃偷安。开禧改元，聂公周臣为守之。明年也，津吏
以舟格缆卷告，公得其故，与其贰陈椿年谋割月俸
为倡，贰以下翕然应之。学论叶氏子，刚款右家谒左，
费应者翕若。得钱缗二万，米石二千，获所入，仇所出，
伐石墩其下九，伐木庐其上三十六荒度于乙丑春，
鸠僝于己巳冬。